  Майя Бывальцева Ижкарысь Космонавтъёслэн паркысьтызы Эшъяськон садазы «Тангыра» капка кылдӥз. Сое Алнашысь кибашлыос лэсьтӥзы. Со сярысь «Удмурт Кенеш» огазеяськонлэн пресс-службаез ивортӥз. Толон удмурт сэреглэн пыроназ Тангыра интыямын вал. Ужасьёсты зор но кышкатымтэ. Ужась мурт зорлэсь уг кышка, шуо. Озьы ик вань! «Удмурт Кенеш» огазеяськонлэн пресс-службаез Капкаез Иван Печников, Виталий Лермонтов но Александр Шакин лэсьтӥзы. Ужез «Удмурт Кенешлэн» Индустри ёросысь ёзэтэзлэн кивалтӥсез Галина Эскандерова но солэн юрттӥсьёсыз радъязы. Кызьы верамын ивортонын, «коньдонэн удмурт пияш Алексей Иванов юрттӥз». Тодэ вайытом, азьвылгес Эшъяськон юртлэн удмурт сэрегаз «Шунды-мумы» синпелет пуктӥзы, нош армян сэрегын нырысетӥ дышетӥсьлы синпелет лэсьтӥзы.  Тегъёс: Ижкар Удмуртия УдмуртКенеш удмуртъёс паркъёс киуж  